სირხისარი
სირხისარი, შერხოთა — კონუსური ფორმის ვულკანური მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს მდინარეების მნაისისწყლისა და კუსიას წყალგამყოფ ქედზე. სიმაღლე ზღვის დონიდან 3662 მ. სირხისარზე აქვს სათავე მდინარე მნაისისწყლის მარცხენა შენაკადებს. სირხისარი აგებულია მეოთხეული ანდეზიტური ლავებით. ნიადაგ-მცენარეული საფარი თითქმის არ არის.